Dieselfde lot tref ALMAL! (Deel 4) | "Is en Wat Was en Wat Kom" – die onbekende karakter van Jesus Christus en Sy Woord
← ‘n “Naam” is betekenisvol en funksioneel
Die ware Sabbat →
“Alles is gelyk vir almal” is een van die mees omstrede stellings in die Skrifte, veral in ‘n wêreld met soveel klaarblyklike ongelykhede en waar mense graag hulself beter sien as ander. “Een en dieselfde lot” tref almal en hierdie “lot” sluit baie dinge in. Dit is waaroor ons gesels in hierdie artikels getiteld “Dieselfde lot tref ALMAL!”
Die openbaring van Jesus begin met die onthulling van onsself! As ons God wil ken moet ons eers onsself ken en dit kom slegs deur die openbaring wat die Vader deur Jesus aan ons “te kenne gegee”:
Jesus kan nie kom en Homself in gees aan ons vertoon as ons nie eerste “die mens” in ons reg gesien het nie:
Hierdie “mens” in ons is gekoppel aan die eerste Adam en die “lot” van die eerste Adam is ook ons lot. Die eerste Adam kom eerste in ons en eers daarna kom die “laaste Adam” in ons, dit is Jesus Christus wat ‘n lewendmakende gees is:
Die eerste Adam is ons eerste stap om soos God “te word”, en dit kom slegs deur die kennis van goed en kwaad. Dit is wat God deur Adam en Eva aan ons wil sê. Ons moet eers verstaan dat ons, net soos Adam en Eva, aards is en NIE geestelik perfek is nie. Ons moet leer hoe om goed van kwaad en gees van vlees te kan onderskei. Net dan kan ons uitgestuur word om “die grond te bewerk” deur eerstens ons eie vleeslikheid of sondigheid te ontdek en te verstaan, en dan dit aan God te onderwerp sodat Hy die nuwe geestelike skepping in ons na vore kan bring:
Gen 3:22-23 Toe sê die HERE God: Nou het die mens geword soos een van Ons deur goed en kwaad te ken. As hy nou maar nie sy hand uitsteek en ook van die boom van die lewe neem en eet en lewe in ewigheid nie! 23 Toe stuur die HERE God hom weg uit die tuin van Eden om die grond te bewerk waaruit hy geneem is.
Die vlees staan direk teenoor die gees van God en die mens van vlees stel glad nie belang in die boom van die lewe, naamlik Jesus Christus, nie:
Christus en alle geestelike dinge is vir die natuurlike mens onsmaaklik en veragtelik:
Jes 53:2-3 Hy tog het soos ‘n loot voor sy aangesig opgespruit en soos ‘n wortel uit droë grond. Hy het geen gestalte of heerlikheid gehad, dat ons Hom sou aansien nie, en geen voorkoms, dat ons Hom sou begeer nie. 3 Hy was verag en deur die mense verlaat, ‘n man van smarte en bekend met krankheid; ja, soos een vir wie ‘n mens sy gelaat verberg; Hy was verag en ons het Hom nie geag nie.
Ons begeertes is eers by die aardse dinge – ons eet dus eers plante en ons drink melk soos ‘n baba, soos Adam en Eva en al die diere voor die globale vloed moes doen:
Gen 1:29-30 Verder het God gesê: Ek gee nou aan julle [Adam en Eva] al die plante wat saad gee, wat op die hele aarde is, en al die bome waar boomvrugte aan is, wat saad dra. Dit sal julle voedsel wees. 30 Maar aan al die diere van die aarde en al die voëls van die hemel en al die kruipende diere op die aarde, waarin ‘n lewende siel is, gee Ek al die groen plante as voedsel. En dit was so.
Dit is net wanneer God se oordeel kom oor ons hele lewe (soos die vloed gekom het oor die hele aarde) leer ons van ons totale “lot” in Adam en dan begeer ons na die nuwe lewe in Christus. As God ons trek na Christus, dan maak Hy ons moeg en mat vir die aardse dinge:
Met die oordeel van God word ons hele lewe oopgevlek en ons leer van God se geestelike waardes en geregtigheid:
Dan begin ons tyd om vleis te eet – ons begin om geestelike dinge te begryp soos voorgestel in die lewe van Noag en sy nakomelinge NA die globale vloed:
Gen 9:1-3 En God het Noag en sy seuns geseën en aan hulle gesê: Wees vrugbaar en vermeerder en vul die aarde. 2 Die vrees en die skrik vir julle sal wees oor al die diere van die aarde en al die voëls van die hemel: alles wat op die aarde beweeg, en al die visse van die see. Hulle is in julle hand oorgegee. 3 Alles wat beweeg en lewe, sal julle voedsel wees. Net soos die groen plante, gee Ek dit alles aan julle.
So stel die boek van Hebreërs hierdie oordeelsproses van God voor:
Die mens in sy natuurlike vorm is geestlik onvolwasse en is as ‘n vyand van God geskep, want alle vlees is vyandskap teen die gees van God:
Die vlees kan nie God behaag nie! Dit is God se vyand en ons sit eers in God se tempel en op God se troon:
Die koms van die Here Jesus word eers voorafgegaan met die openbaarmaking van die mens – “die mens van sonde” IN ONSSELF. Hierdie skepsel woon in ons eie harte, in God se tempel, en doen hom voor as ‘n god. Hy glo hy het ‘n sogenaamde “vrye” wil wat kan maak en breek soos hy wil. Hy is aanvanklik verborge vir almal – ons kan ons eie “mens van sonde” glad nie sien nie!!!
As mense hoor van die antichris dan soek hulle daar buite – by ander mense en organisasies. Maar hierdie teëstander van God is baie nader as wat meeste mense nou kan sien. God verberg hierdie “ongeregtigde seun van die verderf” en MIN kan hom in hierdie tyd sien:
2Th 2:7-10 Want die verborgenheid van die ongeregtigheid is al aan die werk, net totdat hy wat nou teëhou, uit die weg geruim is; 8 en dan sal die ongeregtige geopenbaar word, hy wat die Here met die asem van sy mond sal verdelg en deur die verskyning van sy wederkoms tot niet sal maak, 9 hy wie se koms is volgens die werking van die Satan met allerhande kragtige dade en tekens en wonders van die leuen 10 en met allerhande verleiding van ongeregtigheid in die wat verlore gaan, omdat hulle die liefde tot die waarheid nie aangeneem het om gered te word nie.
Daar staan dit! Hierdie teëstander van God het God onder die heerskappy van die Satan geplaas. Dit was nie Adam of Eva wat die heerskappy aan Satan gegee het soos die valse leraars almal propageer nie – dit was God!
Hierdie antichris woon eers in ‘n geestelike terrein wat in die Skrifte as die “see” beskryf word. Soos Job vind ons op die Godgegewe tyd uit dat ons eers soos ‘n seedier in see moet rondspartel – heen en weer geslinger deur die onrustige en geestelik onvolwasse natuur in ons, met al sy trots en welluste:
Job 7:12 Is ek ‘n see, of ‘n groot seedier, dat U ‘n wag teen my opstel?
Dit is die “lot” van almal, in alles nasies – hulle bruis en word rondbeweeg in hierdie see – dwalende op soek na geluk en blydskap:
Jes 57:20 Maar die goddelose is soos ‘n onstuimige see; want dit kan nie tot rus kom nie, en sy waters gooi slyk en modder op.
Hierdie see is ook waar Satan regeer – volgens God se reëlings. Ja, die see en die seemonster, Satan, (ook “Leviátan” genoem in simboliese taal in die Skrifte) en al die diere in die see is altyd onder God se volle beheer:
Jes 27:1 In dié dag sal die HERE met sy harde en groot en sterk swaard besoeking doen oor die Leviátan, die vinnige slang, en oor die Leviátan, die kronkelende slang; en Hy sal die draak doodmaak wat in die groot water is.
Jes 51:15 Maar Ek is die HERE jou God wat die see in beroering bring, sodat sy golwe bruis; HERE van die leërskare is sy Naam!
Psa 74:13 U het deur u sterkte die see geklief; U het die koppe van die seemonsters op die waters verbreek.
God bring ons dan uit die see en wys ons die droë grond. Hy neem ons hoër op tot op die droë aarde wat ‘n ander geestelike dimensie in ons losmaak – net soos in Genesis 1 ook deur die natuurlike skepping beskryf word (Rom 1:20):
Gen 1:9-10 En God het gesê: Laat die waters onder die hemel hulle op een plek versamel, sodat die droë grond sigbaar word. En dit was so. 10 En God het die droë grond aarde genoem, en die versameling van die waters het Hy see genoem. Toe sien God dat dit goed was.
Dit is uit die see wat ons moet kom en dan op die aarde geplaas word waar ons dink ons het gearriveer! Maar ons kan nie besef dat die see en die aarde nog baie ver van die hemel is. As ons op die land kom word ons egter ‘n groter en boser dier met nog meer hoogmoed. Hier beskryf Johannes hierdie proses in ons:
Open 12:18 tot Open 13:1-2 En ek het op die sand van die see gaan staan. (13:1) En ek het ‘n dier uit die see sien opkom met sewe koppe en tien horings, en op sy horings tien krone en op sy koppe ‘n naam van godslastering. 2 En die dier wat ek gesien het, was soos ‘n luiperd, en sy pote soos dié van ‘n beer, en sy bek soos die bek van ‘n leeu; en die draak [Satan] het hom sy krag gegee en sy troon en groot mag.
Net soos fisiese Israel van ouds word ons uitgelei uit die slawerny van sonde, maar dan neem hoogmoed en wellus egter net meer toe deur al die valse leerstellings wat ons in die afvallige kerkstelsels leer en aan vasklou (in die Skrifte word hierdie organisasies en denominasies almal onder die geestelike hoer Babilon geklassifiseer – “die moeder van die hoere”):
Psa 66:6-7 Hy het die see verander in droë land; hulle het te voet deur die rivier gegaan. Daar was ons bly in Hom. 7 Hy heers vir ewig deur sy mag; sy oë hou wag oor die nasies. Laat die wederstrewiges hulleself nie verhef nie. Sela.
Hierdie wederstrewige vrou sit op die dier (sy teer op die dier) wat op die droë land is. Die dier word ‘n wet gegee en hy dink as hy hierdie wette kan hou, hy dan regverdig is. Dit was nie die doel van die wet nie! Die wet in die wildernis is die wet wat wys hoe sondig ons is – nie vir regverdigmaking nie:
Rom 3:19-20 Nou weet ons dat alles wat die wet sê, hy dit sê vir die wat onder die wet is, sodat elke mond gestop en die hele wêreld voor God doemwaardig kan wees; 20 deur die wet is die kennis van sonde.
Hierdie wet is vir die “wat onder [daardie] wet” leef en dit is die onregverdige of wettelose mens in ons —- om te kan sien wie ons is!!!
1Ti 1:9-10 en as hy weet dat die wet nie gegee is vir die regverdige nie, maar vir die wettelose en tugtelose mense, goddelose en sondaars, onheiliges en ongewydes, vadermoorders en moedermoorders, moordenaars, 10 hoereerders, sodomiete, mensediewe, leuenaars, meinediges en wat daar anders met die gesonde leer in stryd is,
As jy sê dat jy nie een van hierdie sondaars is nie (ek herhaal gou weer: “goddelose en sondaars, onheiliges en ongewydes, vadermoorders en moedermoorders, moordenaars, hoereerders, sodomiete, mensediewe, leuenaars, meinediges…) dan het jy nog glad nie jouself reg gesien nie! Jy is geestelik naak, soos Adam en Eva, en dit pla jou nie:
Die wet van God wat Hy gee om die natuurlike dinge in ons uit te wys dien dieselfde doel as die boom van kennis van goed en kwaad in Eden. Ons moet daarvan eet om uit te vind in watter toestand God ons eerste geskep het voordat Hy alles NUUT maak:
Die “lot” van die eerste natuurlike skepping is NIETIGHEID en MISLUKKING – IN DIE HAND VAN DIE POTTEBAKKER! Dit is Pottebakker wat dit so gemaak het, maar Hy is nog nie klaar met die pot nie. Ons kan net God ken as ons hierdie skeppingsproses van God kan sien en verstaan. God gaan ALMAL NUUT maak – sonder verdienste!!!! Maar ons moet eers ons eerste skepping herken en erken. Ons moet die openbaring van Jesus gegee word en net die Vader kan ons dit gee – niemand anders nie. Die wysheid van die Vader leer ons dan om die “getal” of “lot” van die dier te kan “bereken” – dit kos ‘n prys:
Pred 3:18 Ek het in my hart gesê: Ter wille van die mensekinders gebeur dit, dat God hulle kan beproef, en dat hulle kan insien dat hulle in hulleself vee [diere] is.
In sal later verder gesels oor die prys wat betaal moet word.